smcproject/ml-wiki-sentences huggingface dataset:
എന്നാൽ പിന്നീട് സാമൂതിരിയായ മാനവേദ രാജാവ് ഇത്രയും വിശാലമനസ്കനായിരുന്നില്ല.
വിദ്വൽ സദസ്സ് ഉണ്ടായിരുന്നെങ്കിലും അദ്ദേഹം പരിപോഷിപ്പിച്ചില്ല.
ഗാമയുടെ വരവും യുദ്ധങ്ങളും നിമിത്തം അത്ര ശ്രദ്ധ നൽകാനായില്ല എന്നും കരുതാം.
പിന്നീട് അര നൂറ്റാണ്ടോളം കഴിഞ്ഞ് (1637-1648) മാനവിക്രമ ശക്തൻതമ്പുരാന്റെ കാലത്തേ വീണ്ടും സാഹിത്യ സംരംഭങ്ങൾ‍ പുനരുജ്ജീവിച്ചുള്ളൂ.
അദ്ദേഹത്തിന്റെ സമകാലികനായിരുന്ന കൊട്ടാരക്കര രാജവംശത്തിലെ ഒരംഗവും രാമനാട്ടമെന്നോ ആട്ടക്കഥ യെന്നോ പിന്നീട് അറിയപ്പെട്ട പ്രസ്ഥാനം ആരംഭിച്ചു.
തെക്ക് ആട്ടക്കഥ എന്നറിഞ്ഞപ്പോൾ കോഴിക്കോട് കൃഷ്ണനാട്ടം എന്നാണ് പ്രചാരം ലഭിച്ചത്.
പിന്നീട് വന്ന മാനവേദൻ സാമൂതിരിയാണ് കൃഷ്ണഗീതി രചിച്ചത്.
ഇത് കൃഷ്ണാഷ്ടകം, കൃഷ്ണാട്ടം എന്നീ പേരുകളിൽ അറിയപ്പെട്ടു.
ഇതിനു ശേഷം വന്ന സാമൂതിരിമാർ കലയെ പരിപോഷിപ്പിക്കുകയുണ്ടായില്ല.
പിന്നെ ഏഴു ദശകങ്ങൾക്കു ശേഷമാണ് വീണ്ടും അന്നത്തെ സാമൂതിരിയായ മാനവിക്രമൻ രാജാവിന്റെ (1729-1741) കാലത്ത് വീണ്ടും സാംസ്കാരിക ദിശയിൽ ചില പ്രവർത്തനങ്ങൾ നടന്നത്.
ചേലപ്പറമ്പൻ നമ്പൂതിരി അദ്ദേഹത്തിന്റെ സദസ്സിലെ ഒരംഗമായിരുന്നു.
സാമൂതിരി കുടുംബത്തിലെ ഒരേയൊരു കവയിത്രി 1760 -ൽ ജനിച്ച മനോരമ തമ്പുരാട്ടിയാണ്.
ഹൈദറിനെ ഭയന്ന് അത്മാഹൂതി ചെയ്ത സാമൂതിരിയുടെ ഭാഗിനേയിയുടെ പുത്രിയായിരുന്നു അവർ.
ചേലപ്പറമ്പൻ നമ്പൂതിരിയെപ്പോലെ മുക്തകങ്ങളുടെ രചന കൊണ്ട് ആവർ പ്രസിദ്ധയായിത്തീർന്നു.
ഒരുപാട് പേരെ വ്യാകരണം പഠിപ്പിച്ചിട്ടുമുണ്ട്.
തമ്പുരാട്ടിയ്ക്കു ശേഷം 80 വർഷങ്ങൾ കഴിഞ്ഞാണ് പിന്നെയും കലാഹൃദയങ്ങൾ സാമൂതിരി സദസ്സിൽ വാണത്.
ഏട്ടൻ തമ്പുരാൻ (1912-15) സാമൂതിരിയാവുന്നതിനു മുന്നേ തന്നെ പ്രസിദ്ധനായിത്തീർന്നു.
അദ്ദേഹം നിരവധി സംസ്കൃത കാവ്യങ്ങളുടെയും ഭാഷാകൃതികളുടെയും കർത്താവായിരുന്നു.
ലക്ഷ്മീകല്യാണനാടകം , ശൃംഗാരമഞ്ജരി , കേരളവിലാസം , ധ്രുവചരിതം , ശൃംഗാരപദ്യമാല , പാർവ്വതീസ്വയം‍വരം , പ്രേതകാമിനി എന്നിങ്ങനെ പല രചനകളും അദ്ദേഹത്തിന്റേതായുണ്ട്.
അദ്ദേഹത്തിന്റെ സമകാലികനായിരുന്നു വി.സി. ബാലകൃഷ്ണ പണിക്കർ എന്ന കവിയും എഴുത്തുകാരനും.
അദ്ദേഹത്തെയും പ്രോത്സാഹിപ്പിച്ച് ഉയർത്തിക്കൊണ്ടുവരാനും സാമൂതിരി ശ്രദ്ധ വെച്ചു.
കവി വെണ്മണി അച്ഛൻ നമ്പൂതിരി യും അദ്ദേഹത്തിന്റെ സദസ്യരിലുൾപ്പെടുന്നു.
പിന്നീട് അന്യം നിന്നു പോയ കലാവാസന സാമൂതിരിമാരിൽ തിരികെ കോണ്ടു വന്നത് ഇന്നത്തെ സാമൂതിരിയായ പി.സി.എം. രാജയാണ് അദ്ദേഹം തന്റെ ‘ ഇസ്പേഡ് രാജാക്കന്മാർ ‘ എന്ന കൃതികൊണ്ട് സാഹിത്യ പാരമ്പര്യം നിലനിർത്തിയിരിക്കുന്നു മറ്റൊരു പ്രധാന സാംസ്കാരിക സംഭവമായ മാമാങ്കത്തിലും സാമൂതിരിമാർക്ക് പങ്കുണ്ടായിരുന്നു.
മാമാങ്കം
തിരുനാവായയിൽ വച്ച് എല്ലാ 12 വർഷങ്ങൾ കൂടുമ്പോഴും ആഘോഷിച്ചിരുന്ന ഈ മാഘ മകം എന്ന മാമാങ്കം സാമൂതിരിമാരുടെ ഭരണമാറ്റത്തിനെ സൂചിപ്പിക്കുന്ന ചടങ്ങായിരുന്നു.
വമ്പിച്ച ആഘോഷപരിപാടിയായി നടത്തിയിരുന്ന ഈ മാമാങ്ക വേളകൾ സാമൂതിരിയെ സാമ്പത്തികമായി തളർത്തിയിരുന്നു.
വൈദേശിക ആക്രമണങ്ങൾ എല്ലാം മാമാങ്കത്തോടനുബന്ധിച്ചായിരുന്നു എന്നത് ഈ തക്കം മുതലെടുക്കാനായിരുന്നു എന്നു വേണം കണക്കാക്കുവാൻ.
അവസാനത്തെ മാമാങ്കം 1755-ലാണ് നടന്നത്.
ഈ സമയത്താണ് ഹൈദർ അലി കോഴിക്കോട് എത്തുന്നത്.
സാമൂതിരിയുടെ മേൽനോട്ടത്തിൽ കോഴിക്കോട്ടെ തളി ക്ഷേത്രത്തിൽ വെച്ച് നടത്തിയിരുന്ന പ്രസിദ്ധമായ വാക്യാർത്ഥ സദസ്സ്.
മൂന്നാൾപ്പാടായിരുന്നു ആദ്യകാലങ്ങളിൽ അദ്ധ്യക്ഷൻ.
പ്രഭാകരമീമാംസ, ഭട്ടമീമാംസ, വാസ്തുശാസ്ത്രം, വ്യാകരണം, വേദാന്തം എന്നിവയിലെല്ലാം പാണ്ഡിത്യ പരിശോധനയും വിജയികൾക്ക് പണക്കിഴിയും ഭട്ട ദാനവും നടത്തിയിരുന്നു.
ഇതിൽ വിധി നിർണ്ണയിക്കുന്നത് വിദ്വൽ സദസ്സ് എന്ന സാമൂതിരിയുടെ പ്രസിദ്ധമായ പാണ്ഡിത്യ സദസ്സായിരുന്നു.
നാഴികക്കല്ലുകൾ സാമൂതിരിയുടെ രാജസദസ്സ്.
വാസ്കോഡഗാമയെ പരിചയപ്പെടുത്തുന്നത് (1497-98).
ശില്പി-പ്രിവോസ്റ്റ്, നിറങ്ങൾ പിന്നീട് ആലേഖനം ചെയ്യപ്പെട്ടതാണ്(1760) 1498 - പൊന്നാനിയിൽ കോട്ട കെട്ടുന്നു.
1498 - മേയ് 20 - വാസ്കോ ഡ ഗാമ മൂന്നുകപ്പലുകളിലായി 170 ആൾക്കാരോടൊത്ത് കാപ്പാട് കടവിൽ ഇറങ്ങുന്നു.
സാമൂതിരി പൊന്നാനിയിൽ നിന്നാണ് ഗാമയെ കാണാൻ എഴുന്നള്ളുന്നത് .
1500 - ഡിസംബർ - മുസ്ലീങ്ങൾ പോർട്ടുഗീസുകാർക്കെതിരായി ലഹള തുടങ്ങുകയും സാമൂതിരി പോർച്ചുഗീസുകാരെ കോഴിക്കോട്ട് നിന്നു പുറത്താക്കുകയും ചെയ്തു.
1500 - ഡിസംബർ 24 - പോർട്ടുഗീസുകാർ പെഡ്റോ അൽവാരെസ് കബ്രാളിന്റെ നേതൃത്വത്തിൽ കൊച്ചിയിൽ അഭയം തേടുന്നു.
1502 - വാസ്കോ ഡ ഗാമ വീണ്ടും തിരിച്ചു വന്ന് സാമൂതിരിയെ പാട്ടിലാക്കാൻ നോക്കുന്നു.
എന്നാൽ വഴങ്ങില്ലെന്നു കണ്ടപ്പോൾ നഗരം തീവെക്കുകയും മെക്കയിലേക്ക് തീർത്ഥാടനം പോയിരുന്ന മുസ്ലീംകപ്പൽ മുക്കിക്കളയുകയും ചെയ്യുന്നു.
1503 - പോർട്ടുഗീസുകാർ കൊച്ചിരാജാവിനെ പോർട്ടുഗൽ രാജാവിന്റെ തോഴൻ സ്ഥാനത്ത് പ്രതിഷ്ഠിക്കുന്നു.
വാസ്കോ ഡ ഗാമ തിരിച്ചു പോകുന്നു.
1503 - മാർച്ച് - സാമൂതിരി പോർട്ടുഗീസുകാരുടെ സ്വാധീനം കുറക്കാൻ കൊച്ചി ആക്രമിക്കുന്നു.
കൊച്ചി തകർച്ചയുടെ വക്കിൽ.
1503 - ഫ്രാൻസിസ്കോ അൽമേഡ കൊച്ചിയിൽ ആദ്യമായി ഒരു പോർച്ചുഗീസ്കോട്ട - മാനുവൽ കോട്ട (Fort Manuel)എന്ന പേരിൽ - കെട്ടാൻ തുടങ്ങുന്നു.
ഇതേ വർഷം തന്നെ സാമൂതിരി കൊടുങ്ങല്ലൂർ പിടിച്ചെടുക്കുന്നു.
പോർട്ടുഗീസ് കപ്പലുകൾ നശിപ്പിക്കുന്നു.
1504 - സെപ്റ്റംബർ 1 - പ്രതികാരമായി പോർട്ടുഗീസുകാർ കൊടുങ്ങല്ലൂർ അഗ്നിക്കിരയാക്കുന്നു.
1505 - മാനുവൽ കോട്ടയുടെ പണി പൂർത്തിയാകുന്നു.
1505 - മാർച്ച്- പോർട്ടുഗീസുകാർ സാമൂതിരിയുടെ നിരവധി കപ്പലുകൾ തകർക്കുന്നു.
നിരവധി പേരുടെ മരണം.
1506 - സാമൂതിരി കോലത്തിരിരാജാവിനെ സമീപിച്ച് പറങ്കികളെ ഒരു പാഠം പഠിപ്പിക്കണമെന്ന് അഭ്യർത്ഥിക്കുന്നു.
കണ്ണൂരിലെ പോർട്ടുഗീസ്കോട്ടയായ സെയിന്റ് ആഞ്ചലോ കോട്ട സാമൂതിരി ഉപരോധിക്കുന്നു.
എന്നാൽ പോർട്ടുഗീസുകാർ വിജയിക്കുകയും കോലത്തിരി സന്ധിയിൽ ഏർപ്പെടുകയും ചെയ്യുന്നു.
1506 - ഡൊം ലൊവുറെസോ അൽമേഡയുടെ കപ്പൽ വ്യൂഹത്തിനെ സാമൂതിരിപ്പടയും തുർക്കി- മുസ്ലീം സഖ്യസേനയും ചേർന്ന് ആക്രമിക്കുന്നു.
1507 - നവംബർ 14 - അൽമേഡ പൊന്നാനി ആക്രമിച്ചു.
1508 - മാർച്ച്- ഗുജറാത്തിലെ ചൗൾ യുദ്ധത്തിൽ കെയ്റൊ സുൽത്താന്റെയും ഗുജറാത്ത് സുൽത്താന്റെയും സംയുക്തസൈന്യം അൽമേഡയെ കൊലപ്പെടുത്തുന്നു.
1509 - ഫെബ്രുവരി- പോർട്ടുഗീസുകാർ പ്രതികാരം വീട്ടാനായി സാമൂതിരിയുടെ സേനയുമായി ഗോവയിലെ ദിയു യുദ്ധത്തിൽ എതിരിടുന്നു.
തുടർന്ന് ഈജിപ്ത്യൻ, തുർക്കി സൈന്യം പിൻവാങ്ങുന്നു.
1513 - സാമൂതിരിയും പോർട്ടുഗീസുകാരും സന്ധിയിൽ.
കോഴിക്കോട് ഒരു കോട്ട കെട്ടാൻ അനുമതി നൽകുന്നു.
പകരമായി കൊച്ചിയും കോലത്തുനാടും കീഴ്പ്പെടുത്താൻ സഹായം വാഗ്ദാനം ചെയ്യുന്നു.
1520 - സാമൂതിരിയെ വധിക്കാൻ പോർട്ടുഗീസുകാർ ശ്രമിക്കുന്നു.
സാമൂതിരി ഇടയുന്നു.
1524 - അനുനയിപ്പിക്കാൻ വീണ്ടും വാസ്കോ ഡ ഗാമ 1525 - ഫെബ്രുവരി26 - മെനസിസ് എന്ന പോർട്ടുഗീസ് വൈസ്രോയ് പൊന്നാനി കൊള്ളയടിച്ചു, എന്നാൽ സാമൂതിരി അവരെ തോല്പിച്ചു.
1530 - പോർട്ടുഗീസുകാർ ചാലിയംകോട്ട നിർമ്മിക്കുന്നു.
ഇതിന് ചള്ളി എന്നും പേരുണ്ട്.
ഇത് തന്ത്രപ്രധാനമായ സ്ഥലത്താണ് സ്ഥിതി ചെയ്യുന്നത്.
1540 - പോർട്ടുഗീസുകാരുമായി വീണ്ടും സന്ധി.
1550 - പോർട്ടുഗീസുകാർ പൊന്നാനി ആക്രമിച്ച് നഗരം ചുട്ടെരിക്കുന്നു.
1569-1570 - ചാലിയംകോട്ട ആക്രമണം.
1571സെപ്റ്റംബർ 15 - സാമൂതിരി കോട്ട പിടിച്ചെടുത്ത് നശിപ്പിക്കുന്നു.
1573 - കുഞ്ഞാലി മരയ്ക്കാർ മൂന്നാമൻ പുതുപ്പട്ടണത്ത് കോട്ട കെട്ടുന്നു 1584 - സാമൂതിരിക്ക് സമുദ്രവാണിജ്യത്തിന് സൗജന്യപാസ്സ് കിട്ടാൻ പോർട്ടുഗീസുകാരുമായി സംഭാഷണത്തിൽ.
പകരം പൊന്നാനിയിൽ പാണ്ടികശാല നിർമ്മിക്കാൻ അനുവദിക്കുന്നു.
1591 - സാമൂതിരി പോർട്ടുഗീസുകാരെ കോഴിക്കോട്ട് കോട്ടയും പള്ളിയും നിർമ്മിക്കാൻ അനുവദിക്കുന്നു.
കുപിതനായ കുഞ്ഞാലി മരയ്ക്കാർ സാമൂതിരിയിൽ നിന്ന് അകലുന്നു.
1598 - കുഞ്ഞാലി മരയ്ക്കാർ മൂന്നാമൻ സാമൂതിരിക്ക് തലവേദന സൃഷ്ടിച്ചുകൊണ്ട് കപ്പലുകൾ പിടിക്കുകയും അഗ്നിക്കിരയാക്കുകയും മറ്റും ചെയ്യുന്നു.
സാമൂതിരി പോർട്ടുഗീസുകാരോട് ചേർന്ന് തന
്റെ തന്നെ നാവിക സൈന്യാധിപനായ കുഞ്ഞാലി മരയ്ക്കാരോട് പടവെട്ടുന്നു.
ഒടുവിൽ കുഞ്ഞാലിയെ പോർട്ടുഗീസുകാര് കീഴ്പ്പെടുത്തുകയും ഗോവ യിൽ വച്ച് അതിദാരുണമായി കൊലപ്പെടുത്തുകയും ചെയ്യുന്നു.
(1600) 1604 - ഡച്ച് ഈസ്റ്റ്ഇന്ത്യാ കമ്പനി സാമൂതിരിയുമായി ഉടമ്പടിയുണ്ടാക്കി കോഴിക്കോടും പൊന്നാനിയിലും നിർമ്മാണശാലകൾ നിർമ്മിക്കാൻ അനുവാദം നേടുന്നു.
1661 - ഡച്ചുകാരുടെ സഹായത്തോടെ പോർട്ടുഗീസുകാരെയും കൊച്ചിയെയും കീഴ്പ്പെടുത്തുന്നു.
1743 - വള്ളുവനാടിനോട് യുദ്ധം 1757 - വള്ളുവനാടിനെ തോല്പിച്ച് സാമ്രാജ്യം വികസിപ്പിക്കുന്നു.
1760 - വള്ളുവനാട്ട് രാജാവിനെ സഹായിക്കാൻ മൈസൂർ സേനാനായകനായ നവാബ് ഹൈദർ അലി കരാറിൽ.
ഹൈദർ സാമൂതിരിയെ തോല്പിക്കുന്നു.
സന്ധി.
അതിൻപ്രകാരം 12 ലക്ഷം പൊൻപണം യുദ്ധച്ചെലവായി ഹൈദറിന് കൊടുക്കാം എന്ന് സാമൂതിരി.
എന്നാൽ സാമൂതിരി ഈ വാക്ക് പാലിക്കുന്നില്ല.
1766 - അന്നത്തെ സാമൂതിരി മാമാങ്കം നടത്തുന്ന വേളയിൽ ഹൈദർ അലി ചതിക്കു പകരം ചോദിക്കാൻ കോഴിക്കോട് എത്തുന്നു.
സാമൂതിരി പണം നൽകാൻ ഗതിയില്ലാതെ ആത്മാഹൂതി ചെയ്യുന്നു.
സാമൂതിരിമാർ ഉപജാപങ്ങളിലൂടെയും കുതന്ത്രങ്ങളിലൂടെയുമാണ് ഭരണം കൈക്കലാക്കിയതെന്ന് ചില ചരിത്രകാരന്മാർ ആരോപിക്കുന്നു.
എഴുനൂറിൽപരം വർഷങ്ങൾ സാമൂതിരിമാർ ഭരിച്ചെങ്കിലും യുദ്ധങ്ങളും പോരുകളും മാത്രം നടന്നിരുന്ന ഇവരുടെ ഭരണകാലം യാതൊരു വിധ പുരോഗമനവുമില്ലാതെ മലബാർ അധഃപതിച്ചതായാണ് ചരിത്രകാരനായ കെ.ബാലകൃഷ്ണ കുറുപ്പ് രേഖപ്പെടുത്തുന്നത്.
മുസ്ലീങ്ങളുടെയും മൂറുകളുടെയും സഹായത്തോടെ നാടു ഭരിച്ചിരുന്ന അവർക്ക് മറ്റു രാജ്യങ്ങൾ കൈവശപ്പെടുത്തുക എന്നല്ലാതെ വ്യക്തമായ കാഴ്ചപ്പാടുകൾ ഉണ്ടായിരുന്നില്ല.
ചേരന്മാരെപ്പോലെ കൃഷിയെ പ്രോത്സാഹിപ്പിക്കുകയോ നാടു നന്നാക്കുകയോ ഗതാഗത സം‌വിധാനം മെച്ചെപ്പെടുത്തുകയോ, പോർളാതിരിയുടേതു പോലെ ക്ഷേത്രങ്ങൾ പണിയുകയോ ഉണ്ടായില്ല.
കാലാകാലങ്ങളിൽ നടന്നു വന്ന യുദ്ധങ്ങളുടെ ബാഹുല്യവുമാണ് ഇതിനെല്ലാം കാരണം എന്നും അഭിപ്രായമുണ്ട്.
അവലംബങ്ങൾ ഇതും കാണുക Zamorin of Calicut എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫാത്തിഹ് ബിറോൾ ഇംഗ്ലീഷ് വിലാസം https://ml.wikipedia.org/wiki/Fatih_Birol
ഒരു ടർക്കിഷ് സാമ്പത്തിക വിദഗ്ധനും ഊർജ്ജ വിദഗ്ധനുമാണ് ഫാത്തിഹ് ബിറോൾ (ജനനം 22 മാർച്ച് 1958, അങ്കാറയിൽ).
അദ്ദേഹം 2015 സെപ്റ്റംബർ 1 മുതൽ ഇന്റർനാഷണൽ എനർജി ഏജൻസിയുടെ (IEA) എക്സിക്യൂട്ടീവ് ഡയറക്ടറായി സേവനമനുഷ്ഠിച്ചിട്ടുണ്ട്.
പാരീസ് ആസ്ഥാനമായുള്ള അന്താരാഷ്ട്ര സംഘടനയെ നവീകരിക്കുന്നതിനായി ഇന്ത്യയും ചൈനയും പോലുള്ള വളർന്നുവരുന്ന സമ്പദ്‌വ്യവസ്ഥകളുമായുള്ള ബന്ധം ശക്തിപ്പെടുത്തുക, ശുദ്ധമായ ഊർജ പരിവർത്തനം, നെറ്റ് സീറോ എമിഷനിലെത്താനുള്ള അന്താരാഷ്ട്ര ശ്രമങ്ങൾ എന്നിവ ഉൾപ്പെടെയുള്ള നിരവധി നടപടികൾ അദ്ദേഹം സ്വീകരിച്ചു.
2021-ൽ ലോകത്തെ ഏറ്റവും സ്വാധീനമുള്ള ആളുകളുടെ ടൈം 100 പട്ടികയിൽ ബിറോൾ ഉണ്ടായിരുന്നു.
ഫോർബ്സ് മാഗസിൻ ലോകത്തെ ഊർജ്ജ രംഗത്തെ ഏറ്റവും സ്വാധീനമുള്ള വ്യക്തികളുടെ പട്ടികയിൽ ഉൾപ്പെടുത്തിയിട്ടുണ്ട് കൂടാതെ 2017-ൽ ഫിനാൻഷ്യൽ ടൈംസ് എനർജി പേഴ്സണാലിറ്റിയായി അംഗീകരിക്കുകയും ചെയ്തു.
വേൾഡ് ഇക്കണോമിക് ഫോറത്തിന്റെ (ദാവോസ്) എനർജി അഡ്വൈസറി ബോർഡിന്റെ ചെയർമാനാണ് ബിറോൾ.
അച്ചടി, ഇലക്‌ട്രോണിക് മാധ്യമങ്ങളിൽ പതിവായി സംഭാവന ചെയ്യുന്ന വ്യക്തിയാണ് അദ്ദേഹം.
എല്ലാ വർഷവും പ്രധാന അന്താരാഷ്ട്ര ഉച്ചകോടികളിലും കോൺഫറൻസുകളിലും നിരവധി പ്രസംഗങ്ങൾ നടത്താറുണ്ട്.
1995-ൽ ജൂനിയർ അനലിസ്റ്റായി IEA-യിൽ ചേരുന്നതിന് മുമ്പ്, ബിറോൾ വിയന്നയിലെ പെട്രോളിയം കയറ്റുമതി രാജ്യങ്ങളുടെ സംഘടനയിൽ (OPEC) ജോലി ചെയ്തിരുന്നു.
ഐ‌ഇ‌എയിലെ വർഷങ്ങളായി, ബിറോൾ ചീഫ് ഇക്കണോമിസ്റ്റിന്റെ ജോലിയിലേക്ക് ഉയർന്നു.
2015-ൽ എക്‌സിക്യൂട്ടീവ് ഡയറക്‌ടറാകുന്നതിന് മുമ്പ് ഐ‌ഇ‌എയുടെ സൂക്ഷ്മമായി നിരീക്ഷിക്കുന്ന വേൾഡ് എനർജി ഔട്ട്‌ലുക്ക് റിപ്പോർട്ടിന്റെ ചുമതല വഹിച്ചിരുന്നു.
തുർക്കി പൗരനായ ബിറോൾ 1958-ൽ അങ്കാറയിലാണ് ജനിച്ചത്.
ഇസ്താംബുൾ ടെക്‌നിക്കൽ യൂണിവേഴ്‌സിറ്റിയിൽ നിന്ന് പവർ എഞ്ചിനീയറിംഗിൽ ബിഎസ്‌സി ബിരുദം നേടി.
വിയന്നയിലെ സാങ്കേതിക സർവകലാശാലയിൽ നിന്ന് ഊർജ്ജ സാമ്പത്തിക ശാസ്ത്രത്തിൽ എംഎസ്‌സിയും പിഎച്ച്‌ഡിയും നേടി.
2013-ൽ ലണ്ടനിലെ ഇംപീരിയൽ കോളേജ് ബിറോളിന് ഡോക്ടറേറ്റ് ഓഫ് സയൻസ് ഹോണറിസ് കോസ നൽകി ആദരിച്ചു.
2013-ൽ അദ്ദേഹത്തെ ഫുട്ബോൾ ക്ലബ് ഗലാറ്റസരായ് എസ്.കെയുടെ ഓണററി ലൈഫ് അംഗമാക്കി.
മറ്റു പ്രവർത്തനങ്ങൾ ആഫ്രിക്ക യൂറോപ്പ് ഫൗണ്ടേഷൻ (AEF), ആഫ്രിക്ക-യൂറോപ്പ് ബന്ധങ്ങളിലെ വ്യക്തിത്വങ്ങളുടെ ഹൈ-ലെവൽ ഗ്രൂപ്പ് അംഗം (2020 മുതൽ) Honours and medals Ribbon bar Award or decoration Country Date Place Note Ref. Medal for Outstanding Service of Ministry of Foreign Affairs of Turkey Turkey 1 October 2005 Paris Ordre des Palmes Académiques France 1 October 2006 Paris Decoration of Honour for Services to the Republic of Austria Austria 1 March 2007 Vienna First Class Order of Merit of the Federal Republic of Germany Germany 19 November 2009 Berlin Officer of the Order of Merit of the Italian Republic Italy 14 June 2012 Paris First Class Order of the Polar Star Sweden 11 December 2013 Stockholm First Class Order of the Rising Sun Japan 30 January 2014 Paris Melchett Medal United Kingdom 2017 Chevalier of the Legion of Honour France 1 January 2022 Paris അവലംബം പുറംകണ്ണികൾ Fatih Birol എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Fatih Birol's biography International Energy Agency World Energy Outlook
പാരലൽ പോർട്ട് ഇംഗ്ലീഷ് വിലാസം https://ml.wikipedia.org/wiki/Parallel_port മൈക്രോ റിബൺ 36-പിൻ ഫീമെയിൽ, പ്രിന്ററുകളിലും ചില കമ്പ്യൂട്ടറുകളിലും, പ്രത്യേകിച്ച് വ്യാവസായിക ഉപകരണങ്ങളിലും ആദ്യകാല (1980-കൾക്ക് മുമ്പുള്ള) പേഴ്സണൽ കമ്പ്യൂട്ടറുകളിലും.
മിനി-സെൻട്രോണിക്സ് 36-പിൻ ആൺ കണക്റ്റർ (മുകളിൽ) മൈക്രോ റിബൺ 36-പിൻ ആൺ സെൻട്രോണിക്സ് കണക്ടർ (താഴെ) ആപ്പിൾ II പാരലൽ പ്രിന്റർ പോർട്ട് ഒരു മടക്കിയ റിബൺ കേബിൾ വഴി പ്രിന്ററുമായി ബന്ധിപ്പിച്ചിരിക്കുന്നു; ഒരു അറ്റത്ത് കാർഡിന്റെ മുകളിലുള്ള കണക്ടറുമായി ബന്ധിപ്പിച്ചിരിക്കുന്നു, മറ്റേ അറ്റത്ത് 36-പിൻ സെൻട്രോണിക്സ് കണക്ടറും ഉണ്ടായിരുന്നു.
mr.__.
കമ്പ്യൂട്ടറിനേയും അനുബന്ധഉപകരണങ്ങളേയും ബന്ധിപ്പിക്കാനുള്ള ഒരുപാധിയാണ് പാലരൽ പോർട്ട്.
ഇതിൽ ബിറ്റുകൾ സമാന്തരമായാണ് വിനിമയം നടത്തുന്നത്.
പാരലൽ പോർട്ട് സാധാരണയായി കമ്പ്യുട്ടറിനേയും പ്രിന്ററിനേയും ബന്ധിപ്പിക്കാൻ ഉപയോഗിക്കുന്നതിനാൽ ഇത് പ്രിന്റർ പോർട്ട് എന്ന പേരിലും അറിയപ്പെടാറുണ്ട്.
ഐഇഇഇ 1284(IEEE 1284)നിർവചനപ്രകാരം പാരലൽ പോർട്ടുകളിലൂടെ ഇരു ദിശകളിലേക്കും ഒരേസമയം വിവരകൈമാറ്റത്തിനു സാധിക്കും.
ഇത് ചെയ്യുന്നതിന്, പാരലൽ പോർട്ടുകൾക്ക് അവയുടെ കേബിളുകളിലും പോർട്ട് കണക്റ്ററുകളിലും ഒന്നിലധികം ഡാറ്റ ലൈനുകൾ ആവശ്യമാണ്, മാത്രമല്ല ഒരു ഡാറ്റ ലൈൻ മാത്രം ആവശ്യമുള്ള  സീരിയൽ പോർട്ടുകളേക്കാൾ വലുതായിരിക്കും.
നിരവധി തരം പാരലൽ പോർട്ടുകൾ ഉണ്ട്, എന്നാൽ 1970 മുതൽ 2000 വരെ മിക്ക പേഴ്സണൽ കമ്പ്യൂട്ടറുകളിലും കാണപ്പെടുന്ന പ്രിന്റർ പോർട്ട് അല്ലെങ്കിൽ സെൻട്രോണിക്സ് പോർട്ടുമായി ഈ പദം ഏറ്റവും അടുത്ത് ബന്ധപ്പെട്ടിരിക്കുന്നു.
ഇത് വർഷങ്ങളോളം ഒരു ഇൻഡസ്ട്രി ഡിഫാക്ടോ സ്റ്റാൻഡേർഡായിരുന്നു, ഒടുവിൽ 1990-കളുടെ അവസാനത്തിൽ ഐഇഇഇ 1284(IEEE 1284) ആയി സ്റ്റാൻഡേർഡ് ചെയ്യപ്പെട്ടു, ഇത് എൻഹാൻസ്ഡ് പാരലൽ പോർട്ട് (EPP), എക്സ്റ്റെൻഡഡ് കപ്പബിലിറ്റി പോർട്ട് (ECP) ബൈ-ഡയറക്ഷണൽ പതിപ്പുകൾ എന്നിവ നിർവചിച്ചു.
ഇഥർനെറ്റും വൈഫൈ കണക്റ്റുചെയ്‌ത പ്രിന്ററുകളും ഉപയോഗിച്ചുള്ള നെറ്റ്‌വർക്ക് പ്രിന്റിംഗിനൊപ്പം യൂണിവേഴ്‌സൽ സീരിയൽ ബസ് (യുഎസ്‌ബി) ഉപകരണങ്ങളുടെ മികവ് കാരണം ഇന്ന് പാരലൽ പോർട്ട് ഇന്റർഫേസ് ഫലത്തിൽ നിലവിലില്ല.
പാരലൽ പോർട്ട് ഇന്റർഫേസ് ഐബിഎം പിസിയ്ക് അനുയോജ്യമായ കമ്പ്യൂട്ടറുകളിൽ പാരലൽ പ്രിന്റർ അഡാപ്റ്റർ എന്നാണ് അറിയപ്പെട്ടിരുന്നത്.
ടെക്‌സ്‌റ്റ് പ്രിന്റ് ചെയ്യാൻ ഐബിഎമ്മിന്റെ എട്ട്-ബിറ്റ് എക്‌സ്‌റ്റെൻഡഡ് ആസ്കി(ASCII)പ്രതീക സെറ്റ് ഉപയോഗിക്കുന്ന പ്രിന്ററുകൾ പ്രവർത്തിപ്പിക്കാനാണ് ഇത് പ്രാഥമികമായി രൂപകൽപ്പന ചെയ്‌തത്, പക്ഷേ മറ്റ് പെരിഫറലുകളെ പൊരുത്തപ്പെടുത്താനും ഇത് ഉപയോഗിക്കാം.
ഗ്രാഫിക്കൽ പ്രിന്ററുകളും മറ്റ് നിരവധി ഉപകരണങ്ങളും സിസ്റ്റവുമായി ആശയവിനിമയം നടത്താൻ രൂപകൽപ്പന ചെയ്തിട്ടുണ്ട്.
ചരിത്രം സെൻട്രോണിക്സ്
ആൻ വാങ്, റോബർട്ട് ഹോവാർഡ്, പ്രെന്റിസ് റോബിൻസൺ എന്നിവർ പ്രത്യേക കമ്പ്യൂട്ടർ ടെർമിനലുകൾ നിർമ്മിക്കുന്ന വാങ് ലബോറട്ടറീസിന്റെ അനുബന്ധ സ്ഥാപനമായ സെൻട്രോണിക്സിൽ കുറഞ്ഞ വിലയുള്ള പ്രിന്റർ വികസിപ്പിക്കാൻ തുടങ്ങി.
പ്രിന്റർ ഡോട്ട് മാട്രിക്സ് പ്രിന്റിംഗ് തത്വം ഉപയോഗിച്ചു, സോളിനോയിഡുകളുമായി ബന്ധിപ്പിച്ചിരിക്കുന്ന ഏഴ് മെറ്റൽ പിന്നുകളുടെ ലംബമായ ഒരു വരി അടങ്ങുന്ന ഒരു പ്രിന്റ് ഹെഡ് ഉണ്ട്.
സോളിനോയിഡുകളിൽ പവർ പ്രയോഗിച്ചപ്പോൾ, പേപ്പറിൽ അടിക്കുന്നതിനും ഒരു ഡോട്ട് ഇടുന്നതിനും പിൻ മുന്നോട്ട് തള്ളുന്നു.
ഒരു സമ്പൂർണ്ണ പ്രതീക ഗ്ലിഫ് നിർമ്മിക്കുന്നതിന്, ഒരൊറ്റ ലംബ പാറ്റേൺ സൃഷ്ടിക്കുന്നതിന് പ്രിന്റ് ഹെഡിന് നിർദ്ദിഷ്ട പിന്നുകളിലേക്ക് പവർ ലഭിക്കും, തുടർന്ന് പ്രിന്റ് ഹെഡ് ചെറിയ അളവിൽ വലത്തേക്ക് നീങ്ങുകയും പ്രക്രിയ ആവർത്തിക്കുകയും ചെയ്യും.
അവയുടെ യഥാർത്ഥ രൂപകൽപ്പനയിൽ, ഒരു സാധാരണ ഗ്ലിഫ് ഏഴ് ഉയരവും അഞ്ച് വീതിയുമുള്ള മാട്രിക്‌സ് ആയി അച്ചടിച്ചു, അതേസമയം "A" മോഡലുകൾ 9 പിന്നുകളുള്ള ഒരു പ്രിന്റ് ഹെഡ് ഉപയോഗിക്കുകയും 9 ബൈ 7 ആയ ഗ്ലിഫുകൾ ഉണ്ടാക്കുകയും ചെയ്തു.
അവലംബം ↑ James, Kevin.
PC interfacing and data acquisition : techniques for measurement, instrumentation and control .
Oxford ; Boston : Newnes, 2000.
ISBN 9780750646246 .
p. 256 ↑
ഫോറൻസിക് സയൻസ്
മനുഷ്യസംസ്കാരത്തിനോളം തന്നെ പഴക്കമുണ്ട് കുറ്റകൃത്യങ്ങൾക്കും കുറ്റാന്വേഷണത്തിനും.
കുറ്റാന്വേഷണം കുറ്റമറ്റതാക്കുന്നതിന് വേണ്ടി വിവിധതരം ശാസ്ത്രശാഖകളെ ഉപയോഗപ്പെടുത്തിവരുന്നു.
വിവിധ ശാസ്ത്രശാഖകളുൾപ്പെടുത്തി കുറ്റാന്വേഷണം നിർവ്വഹിക്കുന്നതിനായി രൂപീകരിക്കപ്പെട്ട ശാസ്ത്രശാഖയെയാണ് കുറ്റാന്വേഷണ ശാസ്ത്രം അഥവാ ഫോറൻസിക് സയൻസ്.
കുറ്റകൃത്യം നടന്നതായി പറയപ്പെടുന്ന സ്ഥലം സന്ദർശിക്കുന്ന കുറ്റാന്വേഷണ ശാസ്ത്രജ്ഞൻ സ്ഥലത്തു ലഭ്യമായ എല്ലാ ശാസ്ത്രീയമായ തെളിവുകളും ശേഖരിക്കുന്നു.
പിന്നീട് ഈ തെളിവുകളെ ലബോറട്ടറികളിൽ വിശദപരിശോധനക്ക് വിധേയമാക്കുന്നു.
അവയിൽ നിന്നും ഉരുത്തിരിയുന്ന നിഗമനങ്ങൾ കുറ്റാന്വേഷണത്തെ വളരെയധികം സഹായിക്കുന്നു.
ഈ തെളിവുകൾ കുറ്റാന്വേഷണകൻ കോടതികളിൽ സമർപ്പിക്കുകയും കോടതിയിൽ നേരിട്ട് വിശദീകരിക്കുകയും ചെയ്യുന്നു.
നീതിനിർവ്വഹണത്തിൽ ഇന്ന് ഒഴിവാക്കാനാവാത്തതാണ് Forensic Science.
പുരാതന കാലങ്ങളിൽ ശാസ്ത്രീയമായ രീതികൾ കുറ്റാന്വേഷണത്തിൽ ഉണ്ടായിരുന്നില്ല.
കുറ്റാരോപിതന്റെ കുറ്റസമ്മതം, സാഹചര്യങ്ങൾ എന്നിവ മാത്രമാണ് അവലംബിച്ചിരുന്നത്.
ഇവ കുറ്റകൃത്യം തെളിയുക്കുന്നതിന് തികച്ചും അപര്യാപ്തമായിരുന്നു.
പ്രാകൃതമായ പല രീതികളും അക്കാലത്ത് അവലംബിച്ചിരുന്നു.
തീയിൽ തൊടുക, തിളച്ച എണ്ണയിൽ കൈ മുക്കുക എന്നിവ അവയിൽ ചിലത് മാത്രമായിരുന്നു.
ശവശരീരങ്ങളെ കീറിമുറിച്ച് പരിശോധിച്ച് മരണകാരണം കണ്ടുപിടിക്കുന്നതിന് നടത്തിയ ശ്രമങ്ങൾക്ക് 12-ആം നൂറ്റാണ്ട് വരെ പഴക്കം കാണുന്നു.
ശ്വാസകോശത്തിൽ കാണുന്ന വെള്ളം മുങ്ങിമരണത്തിന് തെളിവാണെന്നും, കഴുത്തിലെ അസ്ഥിയുടെ പൊട്ടൽ കഴുത്തു ഞെരിച്ച് കൊലനടത്തിയതിന് തെളിവാണെന്നും കണ്ടുപിടിക്കപ്പെട്ടു ഫ്രാൻസിസ് ഗാൽട്ടൺ എന്ന ബ്രിട്ടീഷ്  Scientist വിരലടയാളങ്ങളെക്കുറിച്ച് വിശദമായി പ്രതിപാദിക്കുന്ന ഫിംഗർപ്രിന്റ് എന്ന പുസ്തകം പ്രസിദ്ധീകരിക്കുന്നതിന് മുൻപു തന്നെ വിരലടയാളങ്ങളുടെ സാദ്ധ്യത ഇന്ത്യയിൽ ഉപയോഗിച്ചു തുടങ്ങിയിരുന്നു.
അർജന്റീനയിൽ നടന്ന ഒരു കൊലപാതകം തെളിയിക്കുന്നതിന് 1892-ൽ വിരലടയാളപരിശോധന വിദഗ്ദ്ധമായി ഉപയോഗിക്കപ്പെട്ടു.
ശാസ്ത്രീയ കുറ്റാന്വേഷണത്തിന്റെ ശരിയായ ആരംഭം അവിടെയാണെന്ന് കരുതാം.
കാലക്രമത്തിൽ ഫോറൻസിക് സയൻസ് വളരെയധികം വികാസം പ്രാപിക്കുകയുണ്ടായിട്ടുണ്ട്.
രസതന്ത്രം, ജീവശാസ്ത്രം, മനഃശാസ്ത്രം തുടങ്ങി വിവിധ ശാസ്ത്രശാഖകളെ സമന്വയിപ്പിച്ചുകൊണ്ടാണ് ഫോറൻസിക് സയൻസ് നിലകൊള്ളുന്നത്.
വിവിധ ശാഖകൾ
ഫോറൻസിക് സയൻസിൽ ഇന്ന് നിരവധി ശാഖകൾ നിലനിൽക്കുന്നുണ്ട്.
അവ താഴെകൊടുത്തിരിക്കുന്നു.
ഫോറൻസിക് ബാലിസ്റ്റിക്സ്
വിവിധ തരത്തിലുള്ള തോക്കുകൾ അവയുടെ ഉപയോഗങ്ങൾ കുറ്റകൃത്യങ്ങളിൽ അവയുടെ പങ്കാളിത്തം എന്നിവയെക്കുറിച്ചുള്ള പഠനശാഖയാണ് ഫോറൻസിക് ബാലിസ്റ്റിക്സ്.
വെടിയേറ്റുണ്ടാകുന്ന മുറിവുകൾ എത്ര ദൂരെനിന്നു സംഭവിച്ചതാണെന്നും ഏതു തോക്കിൽനിന്നാണെന്നും ഏതു ദിശയിൽ സഞ്ചരിച്ച ഉണ്ടയാണ് മുറിവുണ്ടാക്കിയതെന്നും തുടങ്ങി നിരവധി വിവരങ്ങൾ പരിശോധകന് ലഭിക്കുന്നു.
തോക്കുകൊണ്ടുണ്ടായ മരണം ആത്മഹത്യയാണോ കൊലപാതകമാണോ എന്നും പരിശോധിക്കപ്പെടുന്നു.
ഫോറൻസിക് ഫിസിക്സ്
വിവിധതരം ആയുധങ്ങൾ, അവകൊണ്ടുണ്ടാകുന്ന ക്ഷതങ്ങൾ, മുറിവുകൾ, കീറലുകൾ എന്നിവ പരിശോധിക്കുക, കൃത്യസ്ഥലത്തു നിന്നും മറ്റും ശേഖരിക്കുന്ന വസ്തുക്കൾ താരതമ്യം ചെയ്യുക, ആയുധങ്ങൾ സൃഷ്ടിക്കുന്ന പാടുകൾ പരിശോധിച്ച് ആയുധം തിരിച്ചറിയുക തുടങ്ങി വിവിധ തരം പരിശോധനകൾ ഈ വിഭാഗത്തിൽ നടത്തപ്പെടുന്നു.
ആന്ത്രോപോമെട്രി
മനുഷ്യശരീരത്തിന്റെ അളവുകളെ കുറിച്ച് പ്രതിപാദിക്കുന്ന  ഈ സംവിധാനം കുറ്റാന്വേഷണത്തിൽ ഉപയോഗിക്കപ്പെടുന്നു.
ഫോറൻസിക് ബയോളജി
സംഭവസ്ഥലത്തു നിന്നും ലഭിക്കുന്നതും മറ്റുമായ ശരീരഭാഗങ്ങൾ പരിശോധിക്കുന്നത് ഫോറൻസിക് ബയോളജി വിഭാഗമാണ്.
രക്തം, മുടി, നഖങ്ങൾ, സസ്യഭാഗങ്ങൾ, ഉമിനീർ തുടങ്ങി വിവിധതരം വസ്തുക്കൾ പരിശോധനക്ക് വിധേയമാക്കുന്നു.
രക്തക്കറകളുടെ ഗ്രൂപ്പ് നിർണ്ണയം, |ഉമിനീർ തുടങ്ങിയ ശരീരസ്രവങ്ങളുടെ പരിശോധന എന്നിവ വ്യക്തികളെ തിരിച്ചറിയുന്നതിന് വളരെ സഹായകരമാണ്.
1985-ൽ അലക് ജഫ്രീസ് എന്ന ബ്രിട്ടീഷ് ശാസ്ത്രജ്ഞൻ വികസിപ്പിച്ചെടുത്ത ഡി.എൻ.എ. ഫിംഗർപ്രിന്റിംഗ് ഈ രംഗത്ത് ഒരു സ്ഫോടനം തന്നെ സൃഷ്ടിച്ചിട്ടുണ്ട്.
വ്യക്തികളെ സംശയലേശമന്യെതിരിച്ചറിയുന്നതിന് ഈ രീതി ഉപയോഗിക്കപ്പെടുന്നു.
ഫോറൻസിക് കെമിസ്ട്രി
രാസവസ്തുക്കളുടെ പരിശോധന കുറ്റാന്വേഷണത്തിൽ വളരെ പ്രധാനമായ ഒരു ഘടകമാണ്.
കുറ്റകൃത്യങ്ങളുമായി ബന്ധപ്പെട്ട വിഷവസ്തുക്കൾ, വിവിധ തരം മയക്കുമരുന്നുകൾ, സ്ഫോടകവസ്തുക്കൾ എന്നിവ തിരിച്ചറിയുന്നതിന് ഈ ശാസ്ത്രശാഖ സഹായിക്കുന്നു.
ഫോറൻസിക് ഡോക്യുമെന്റ്സ്
കുറ്റകൃത്യങ്ങളുമായി ബന്ധപ്പെട്ടു കൈയക്ഷരങ്ങൾ, ഒപ്പുകൾ, അച്ചടി, വ്യാജകറൻസികൾ എന്നിവയുടെ പരിശോധന.
ഡിജിറ്റൽ ഫോറൻസിക്
ഇന്ന് ഡിജിറ്റൽ യുഗമാണ്.
അതുകൊണ്ടുതന്നെ എന്തിലും ഒരു ഡിജിറ്റൽ/സൈബർ അംശം ഉണ്ടാവുന്നു.
കമ്പ്യൂട്ടറുകൾ, മൊബൈൽ ഫോണുകൾ തുടങ്ങി എല്ലാവിധ ആധുനിക ഉപകരണങ്ങളും പരിശോധിക്കുന്നു.
ഫോട്ടോഗ്രാഫുകളുടെ മോർഫിംഗ്, വിവിധ തരം സൈബർ വ്യക്തിഹത്യകൾ എന്നിവ പരിശോധികുന്നതിന് ഈ ശാസ്ത്രശാഖ സഹായിക്കുന്നു.
പോളിഗ്രാഫ്, ബ്രെയിൻ ഫിംഗർപ്രിന്റിംഗ്, നാർക്കോ അനാലിസിസ്, ടോക്സിക്കോളജി, ഫിംഗർപ്രിന്റിംഗ് തുടങ്ങി നിരവധി വ്യതസ്ത മേഖലകളിൽ വളർന്ന് ഫോറൻസിക് സയൻസ് കുറ്റാന്വേഷണത്തിന്റെ ഒരു നെടുംതൂണായി നിൽക്കുന്നു.
ഇതും കാണുക American Academy of Forensic Sciences Archibald Reiss , founder of the first forensic school in the world at the University of Lausanne (1909) Association of Firearm and Tool Mark Examiners Australian Academy of Forensic Sciences Ballistic fingerprinting Bloodstain pattern analysis Canadian Identification Society Computer forensics Crime Computational forensics Diplomatics (Forensic paleography) Edmond Locard , founder of the first forensic laboratory in the world (1910) Epigenetics in forensic science Fingerprint Footprints Forensic accounting Forensic animation Forensic anthropology Forensic biology Forensic chemistry Forensic economics Forensic engineering Forensic entomology Forensic facial reconstruction Forensic identification Forensic linguistics Forensic materials engineering Forensic photography Forensic polymer engineering Forensic profiling Forensic psychiatry Forensic psychology Forensic seismology Forensic social work Forensic video analysis Glove prints History of forensic photography International Association for Identification Marine forensics Minnesota Protocol Offender profiling Outline of forensic science Questioned document examination Retrospective diagnosis RSID Scenes of Crime Officer Sherlock Holmes Skid mark Trace evidence Profiling (information science) Wildlife Forensic Science Wilfrid Derome , founder of the first forensic laboratory in North America (1914) ഗ്രന്ഥസൂചിക Anil Aggrawal's Internet Journal of Forensic Medicine and Toxicology Archived 2019-06-10 at the Wayback Machine .
Forensic Magazine – Forensicmag.com .
Forensic Science Communications , an open access journal of the FBI .
Forensic sciences international – An international journal dedicated to the applications of medicine and science in the administration of justice – ISSN 0379-0738 – Elsevier International Journal of Digital Crime and Forensics Archived 2009-09-04 at the Wayback Machine .
"The Real CSI" , PBS Frontline documentary, April 17, 2012.
Baden, Michael; Roach, Marion.
Dead Reckoning: The New Science of Catching Killers , Simon Schuster, 2001.
ISBN 0-684-86758-3 .
Bartos, Leah, "No Forensic Background? No Problem" , ProPublica , April 17, 2012.
Guatelli-Steinberg, Debbie; Mitchell, John C. Structure Magazine no. 40, "RepliSet: High Resolution Impressions of the Teeth of Human Ancestors" .
Holt, Cynthia.
Guide to Information Sources in the Forensic Sciences Libraries Unlimited, 2006.
ISBN 1-59158-221-0 .
Jamieson, Allan; Moenssens, Andre (eds).
Wiley Encyclopedia of Forensic Science John Wiley Sons Ltd, 2009.
ISBN 978-0-470-01826-2 .
Online version .
Kind, Stuart; Overman, Michael.
Science Against Crime Doubleday, 1972.
ISBN 0-385-09249-0 .
Lewis, Peter Rhys; Gagg Colin; Reynolds, Ken. Forensic Materials Engineering: Case Studies CRC Press , 2004.
Nickell, Joe; Fischer, John F. Crime Science: Methods of Forensic Detection , University Press of Kentucky , 1999.
ISBN 0-8131-2091-8 .
Owen, D. (2000).
Hidden Evidence: The Story of Forensic Science and how it Helped to Solve 40 of the World's Toughest Crimes Quintet Publishing, London.
ISBN 1-86155-278-5 .
Quinche, Nicolas, and Margot, Pierre, "Coulier, Paul-Jean (1824–1890): A precursor in the history of fingermark detection and their potential use for identifying their source (1863)", Journal of forensic identification (Californie), 60 (2), March–April 2010, pp. 129–134.
Silverman, Mike; Thompson, Tony.
Written in Blood: A History of Forensic Science .
അവലംബം ബാഹ്യ ലിങ്കുകൾ Forensic science എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Forensic Science ഓപ്പൺ ഡയറക്റ്ററി പ്രൊജക്റ്റിൽ Forensic educational resources
ഫോളോയിംഗ് ഇംഗ്ലീഷ് വിലാസം https://ml.wikipedia.org/wiki/Following
1998ൽ പുറത്തിറങ്ങിയ ഒരു നിയോ നോയർ ഡ്രാമാ ത്രില്ലർ ചലച്ചിത്രമാണ് ഫോളോയിംഗ് .
ക്രിസ്റ്റഫർ നോളനാണ് ഈ ചിത്രത്തിന്റെ രചനയും സംവിധാനവും നിർവഹിച്ചിരിക്കുന്നത് .
ലണ്ടൻ നഗരത്തിൽ അപരിചിതരെ പിന്തുടരുകയും എന്നാൽ അവരിൽ നിന്ന് നിശ്ചിത അകലം പാലിക്കുന്നതിൽ പരാജയപ്പെടുമ്പോൾ അധോലോകത്തിന്റെ പിടിയിലാവുകയും ചെയ്യുന്ന ഒരു യുവാവിന്റെ കഥയാണ് ഫോളോയിംഗ് പറയുന്നത്.
നോളന്റെ ആദ്യ ഫീച്ചർ ചിത്രമാണിത്.
പരമാവധി ചെലവ് കുറക്കാൻ ഓരോ സീനും അഭിനയിച്ചഭ്യസിച്ചിതിന്നു ശേഷമാണ് ചിത്രീകരിച്ചത്.
16എംഎം ഫിലിമിൽ ചിത്രീകരിച്ച ഈ ചിത്രത്തിന്റെ പ്രധാന ചെലവ് ഫിലിം തന്നെയായിരുന്നു.
വെളിച്ചം നൽകാൻ പ്രത്യേക ഉപകരണങ്ങൾ ഉപയോഗിക്കാതെ സൂര്യപ്രകാശത്തിൽ തന്നെയാണ് ഫോളോയിംഗ് ചിത്രീകരിച്ചത്.
രചനക്കും സംവിധാനത്തിനും പുറമേ, ഛായാഗ്രഹണവും, ചിത്രസംയോജനവും, നിർമ്മാണവും നോളൻ തന്നെയാണ് നിർവഹിച്ചത്.
അവലംബം പുറംകണ്ണികൾ ഫോളോയിംഗ് ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് ഫോളോയിംഗ് ഫോളോയിംഗ് ഓൾമുവീയിൽ
ഫ്രാൻസിസ്ക അരോൺസൺ ഇംഗ്ലീഷ് വിലാസം https://ml.wikipedia.org/wiki/Francisca_Aronsson
ഒരു സ്വീഡിഷ് - പെറുവിയൻ നടിയും ഗായികയും മോഡലുമാണ് ഫ്രാൻസിസ്ക അരോൺസൺ (ജനനം: 12 ജൂൺ 2006) .
മാർഗരിറ്റ (2016) എന്ന സിനിമയിലെ പ്രധാന വേഷത്തിനും അൽ ഫോണ്ടോ ഹേ സിറ്റിയോ, വെൻ, ബെയ്‌ല, ക്വിൻസെനേറ തുടങ്ങിയ പരമ്പരകളിലും ടെലിവിഷൻ പ്രോഗ്രാമുകളിലും പങ്കെടുത്തതിനും എൽ ഇന്റർനാഡോ: ലാസ് കംബ്രെസിലെ റീത്തയുടെ വേഷത്തിനും അവർ അറിയപ്പെടുന്നു.
2014-ൽ അവർ കുടുംബത്തോടൊപ്പം പെറുവിലേക്ക് താമസം മാറി.
തിയേറ്ററിലെ ജോലിക്ക് ശേഷം, ഗിസെല വാൽകാർസെൽ അവതാരകയായ എൽ ഗ്രാൻ ഷോ എന്ന ടെലിവിഷൻ ടാലന്റ് ഷോയിൽ പങ്കെടുത്തു.
2016-ൽ ഫ്രാങ്ക് പെരെസ്-ഗാർലൻഡ് സംവിധാനം ചെയ്ത മാർഗരിറ്റ എന്ന ചിത്രത്തിലെ പ്രധാന വേഷത്തിൽ ആരോൺസൺ പ്രത്യക്ഷപ്പെട്ടു.
എൽ ഗ്രാൻ ക്രയോളോ (2017), ഹോട്ടൽ പാരൈസോ (2019) എന്നിവയിൽ അവർ അഭിനയിച്ചു.
അൽ ഫോണ്ടോ ഹേ സിറ്റിയോ (2015- 2016), വെൻ, ബെയ്‌ല, ക്വിൻസെനറ (2015-2018)  I'll find you again (2020)തുടങ്ങിയ പരമ്പരകളിൽ അവർ പ്രത്യക്ഷപ്പെട്ടു.
2021-ൽ അവർ സ്പാനിഷ് പരമ്പരയായ എൽ ഇന്റർനാഡോ: ലാസ് കംബ്രെസിൽ റീത്ത എന്ന കഥാപാത്രത്തെ അവതരിപ്പിക്കുന്നു.